स्काई डाइविंग के लिए जाने के लिए आप बरसात को छोड़ कर किसी भी मौसम में जा सकते हैं। हालांकि, स्काई डाइविंग के लिए महीने से ज़्यादा ज़रूरी है वह समय जब आप इस स्पोर्ट के लिए जाना चाहते हैं। ऐसा कहा जाता है कि किसी भी साफ दिन आप स्काई डाइविंग के लिए जा सकते हैं। आप सुबह 8 बजे से 10 बजे तक जा सकते हैं या दोपहर 4 से 5 बजे तक भी जा सकते हैं। इन समय पर सबसे अच्छी रौशनी रहती है और सूरज की किरण भी सीधे सर पर नहीं पड़ती। अगर बचपन में कभी आपने किसी चिड़िया की तरह उड़ने का सपना देखा था तो अब आपके पास ऐसा करने का एक सुनहरा मौका है।